GNOME

GNOME estas grafika uzantinterfaco por diversaj *NIX-sistemoj, kiaj Unikso, Linukso, Solaris kaj BSD. Ĝia tuta agordaro ŝanĝeblas per muso; tial la agordaj dosieroj estas kaŝitaj por kutimaj uzantoj.

La nomon “GNOME” (GNU Object Model Enviroment) eblas traduki el la angla kiel “objekt-modela medio de GNU”.

GNOME estas bazita sur la ilaro GTK+ (same kiel Xfce). Ĝi norme uzas la fenestrilon Metacity, sed povas uzi aliajn.

 GNOME kontraŭ KDE 
Kiam KDE aperis, ĝi uzadis la grafikan bibliotekon Qt, kiu tiam ne estis libera, sed nur senkosta (tamen, la kodo de KDE nun estas libera). Pro tio oni pensis, se la plej kompleta grafika programo por Linukso estas nelibera, tio estonte estus baro.

Samtempe aperis du malsamaj projektoj:

 Harmony, kiu celis skribi tute liberan funkciaron kongruan kun Qt.
 GNOME, tute nova projekto gvidata de Miguel de Icaza kaj Federico Mena por krei kompletan grafikan uzantinterfacon.

Poste, kiam Qt liberiĝis, tiu kialo malaperis, sed ambaŭ projektoj plu ekzistas, nun en pli sana konkurenco ol antaŭe; ambaŭ projektoj eĉ kunlaboras en aliaj grandaj projektoj, kiel freedesktop.

 Esperantigo 
Esperantigo antaŭeniras.
Oni povas legi intervjuon kun kreinto de la malnova tradukprojekto. La laboro de tiu tradukskipo endormiĝis kaj tradukskipo ĉe Ubuntuo poste okupiĝis pri la Esperantigo de GNOME. Ekde la apero de GNOME 3 (2011) tradukskipo ĉe GNOME okupiĝas pri la tradukado de la pakaĵoj.

 Tradukstato 
 marto 2020 – 76% (eldono de GNOME 3.36)
 novembro 2018 – 73% (eldono de GNOME 3.30)
 septembro 2015 – 62% (eldono de GNOME 3.18)
 septembro 2012 – 61% (eldono de GNOME 3.6)
 marto 2012 – 66% (eldono de GNOME 3.4)
 septembro 2011 – 60% (eldono de GNOME 3.2)
 aprilo 2011 – 48% (eldono de la tria versio)
 januaro 2011 – 32%
 septembro 2010 – 23%
 marto 2007 – 9%
 marto 2006 – 3%

La tradukskipo celis traduki la kernon de GNOME (ĝiaj plej gravaj bibliotekoj kaj aplikaĵoj) antaŭ la 14-a de marto 2019, kiam eldoniĝos GNOME 3.32. Temas pri preskaŭ 44.000 tradukeblaj linioj entute, sed nun estas tradukitaj pli-malpli 31.000 el ili, do la fino videblasblogero de Carmen Bianca Bakker , 2018-11-09 .

Kiam oni eldonis la trian version de GNOME oni pozitive menciis la Esperantan tradukskipon pro ĝia progreso (jen ligilo ).

 GNOME-aj programoj 
 Nautilus: dosiera esplorilo
 GNOME Office: oficeja programaro kun tri programoj: AbiWord, Gnumeric kaj GNOME-DB
 Evolution: retpoŝtilo, kalendaro kaj organizilo por taskoj kaj kontaktoj
 Epiphany: TTT-legilo, kiu uzas la HTML-igmotoron Gecko (ankaŭ kun WebKit)
 gFTP: FTP-kliento (tamen ankaŭ Nautilus plenumas tiun rolon)
 Gedit: tekstredaktilo
 Evince: vidigo de PDF-dokumentoj
 Totem: multa komunikilo leganto
 Eye of GNOME: bildvidado
 File Roller: arkiva pakilo kaj malpakilo
 Ekiga: ret-telefonilo (H.323) kaj SIP
 GIMP: retuŝprogramo de fotografaĵoj (originala kreinto de GTK)

 GNOME-aj distribuaĵoj 
Jen kelkaj distribuaĵoj, kiuj entenas GNOME kiel aprioran grafikan labormedion:
 Debian
 Edubuntu
 Fedora
 Gentoo
 Guadalinex
 Linukso Mint
 Linux XP
 Red Hat
 Red Hat Enterprise Linux
 OpenSUSE
 Ubuntu
 Ubuntu Studio

 Referencoj 

 Vidu ankaŭ 
 MATE
 Cinnamon
 KDE
 Xfce
 Rhythmbox

 Eksteraj ligiloj 

 Oficiala retejo de GNOME
 Esperanto-tradukadskipo de GNOME
 Tradukado de GNOME esperante (malnova retpaĝaro)